b"\n_START_ARTICLE_\nLiberale Parti (UK)\n_START_SECTION_\nHistorie\n_START_PARAGRAPH_\nUnder de engelske borgerkrige (1642-1651) blev Republikken under Oliver Cromwell, st\xc3\xb8ttet af Rundhovederne (Roundheads), mens Kavalererne (Cavaliers) st\xc3\xb8ttede kongemagten. _NEWLINE_Under Karl II (konge 1660-1685) skiftede rundhovederne navn til Whigs. Whig-partiet \xc3\xb8nskede mere magt til Parlamentet og mindre magt til kongen, mens Toryerne havde det modsatte synspunkt. _NEWLINE_I 1800-tallet opstod der Whig-partier i flere engelsk-talende lande. S\xc3\xa5ledes var fire af USAs pr\xc3\xa6sidenter i 1841-1853 medlemmer af Whig-partiet. Desuden havde den senere republikaner Abraham Lincoln v\xc3\xa6ret medlem af Whig-partiet. _NEWLINE_Fra 1839 begyndte nogle britiske Whigs at kalde sig Liberale. Det Liberale Parti blev officielt grundlagt i 1859. De liberale stod bag de fleste st\xc3\xb8rre reformer i Storbritannien helt frem til begyndelsen af 1920'erne. Reformperioden blev indledt med Parlamentsreformen i 1832. De liberale fors\xc3\xb8gte ogs\xc3\xa5 at give Irland selvstyre (home rule), men denne reform faldt p\xc3\xa5 grund af konservativ modstand i Overhuset."